หลังจากได้ยินชื่อเสียงมานานและได้อ่านรีวิวของเพื่อนเลยลองแวะมาชิมเครปของที่ร้าน ร้านเครปชาติหน้าตั้งอยู่บริเวณร้าน Southern เยื้องๆกับร้าน KFC เวลาที่รอก็ประมาณ 15 นาที เวลาสั่งค่าแป้งเครป + เนยจะอยู่ที่ 45 บาทค่ะ จากนั้นเลือกไส้ตามที่ชอบได้เลย (ไส้เครปมี 2 ราคา คือ 20, 25 บาท) รอบนี้สั่งแบบเบสิค 555 เป็นไส้ไข่กับนมข้นหวานค่ะ ระหว่างรอก็ไปเดินเล่นที่ B2S พลางๆ พอกลับมาที่ร้านเครปก็เสร็จพอดี เครปของที่นี่มีจุดเด่นที่ประทับใจมากคือ แป้งจะกรอบอร่อย หอมนม เนย วานิลลามาก ไส้ที่ใส่มาก็ทานได้สมดุลกับแป้งดี ขนาดสั่งไส้ที่ไม่หนักมากก็ยังอิ่มมากๆ เลยค่ะ เสียดายที่ราคาสูงไปนิด (เครปไข่นมข้นหวาน = 85 บาท) รอบหน้าจะลองไส้อื่นๆด้วยค่ะ